Nr. \_\_\_\_\_\_/\_\_\_\_\_\_\_\_\_

Acord de parteneriat

Acest acord stabileşte relațiile de cooperare între:

Universitatea Transilvania din Braşov,

cu sediul în Braşov, B-dul Eroilor nr. 29, cod poştal 500036, tel.: +40 268 413000, +40 268 412088, tel./fax: +40 268 410525, [www.unitbv.ro](http://www.unitbv.ro), reprezentată prin Prof. dr. ing. Ioan Vasile ABRUDAN în calitate de Rector

şi

……................................................................................................................................

cu sediul în localitatea……………….., strada………..nr. …, cod poştal…….,CUI………..………

tel./fax…………….., reprezentată prin ……………………………în calitate de …………………….

Art. 1. Obiectivele parteneriatului:

1. Perfecționarea activității didactice şi de formare profesională a studenților

Acest obiectiv are în vedere:

* aprofundarea cunoştințelor şi dobândirea de noi competențe prevăzute în curricula universitară, prin plasarea studenților în situații reale de producție, ceea ce le conferă abilități privind relațiile interumane de muncă;
* creşterea motivației pentru pregătirea teoretică şi practică a studenților, printr-o mai bună cunoaştere a viitoarei profesii de către aceştia;
* pregătirea tinerilor absolvenți pentru piața muncii, prin dobândirea de experiență practică în perioada studiilor universitare;
* intensificarea rolului companiei partenere în procesul de formare profesională a studenților prin:
	+ stabilirea unui dialog permanent între companie şi universitate /facultate/ departament /centru de cercetare;
	+ prezentarea nevoilor actuale ale companiei în ceea ce priveşte activitatea de instruire a studenților.
1. Dezvoltarea activității de cercetare - dezvoltare - inovare

Acest obiectiv are în vedere:

* elaborarea de teze de doctorat, lucrări de disertație, lucrări de diplomă / licență cu sprijinul şi în colaborare cu instituția / compania parteneră;
* identificarea căilor de cooperare în vederea dezvoltării cercetării ştiințifice şi a transferului tehnologic.
1. Intensificarea activității în sistemele alternative de instruire prin: formare continuă, învățământ la distanță, frecvență redusă - cursuri de specializare, asistență tehnică, consultanță ştiințifică etc.

Art. 2. Activități generale în cadrul parteneriatului:

1. Primirea de studenți în practică în cadrul companiei şi plasarea acestora în situații reale de muncă; supravegherea şi validarea activității atât de către cadrul didactic universitar cât şi de către persoana responsabilă din companie.
2. Organizarea de vizite în companie, cu acordul şi la data confirmată de companie, în funcție de disponibilitățile acesteia.
3. Participarea personalului calificat din companie la instruirea practică a studenților.
4. Propunerea, de către companie, de teme pentru tezele de doctorat, lucrările de diplomă/licență şi lucrările de disertație.
5. Participarea, la invitația facultăților, a reprezentanților companiei, cu rol consultativ şi fără drept de vot sau evaluare, în comisiile de acordare a diplomei universitare.
6. Furnizarea de informații detaliate privind profesia viitorului absolvent.
7. Posibilitatea de participare, cu rol consultativ, a reprezentanților companiei în elaborarea şi actualizarea curriculei universitare şi a programelor analitice.
8. Formarea continuă a personalului companiei în cadrul universității, în conformitate cu regulamentele în vigoare, precum şi acordarea de asistență companiei în elaborarea programelor de pregătire.
9. Stabilirea de acorduri pentru utilizarea echipamentelor companiei de către universitate, sub supravegherea angajaților firmei sau gestionarea lor strict de către personalul companiei.
10. Asigurarea transferului tehnologic şi crearea premiselor pentru inovație tehnologică prin posibilitatea participării în proiecte comune de cercetare ştiințifică.
11. Acordarea de asistență pentru inserția profesională a absolvenților şi informarea acestora cu privire la ofertele de muncă din companie.
12. În cazul sprijinului susținut acordat universității şi în baza aprobării Consiliului de Administrație, pe durata acordului, Universitatea poate promova compania ca partener permanent, pe site-ul său, respectiv compania poate promova Universitatea pe site-ul propriu.
13. În cazul inserției profesionale a absolvenților şi studenților în cadrul companiei/instituției, oferirea de date privind parcursul profesional al acestora.

Art. 3. Alte prevederi:

* Obiectivele şi activitățile prezentului acord de parteneriat pot fi completate pe parcurs, cu acordul ambelor părți.
* Prezentul acord de parteneriat constituie cadrul general pe baza căruia se vor încheia contracte de colaborare pentru activități specifice.
* Din partea Universității persoana de contact/ responsabil pentru derularea acordului este ……………………………………............................................. (date de contact: Facultatea /Departamentul/ telefon /e-mail), iar din partea Companiei/Instituției persoana de contact/responsabil pentru derularea acordului este ………………………………………………..……... (date de contact: Adresă/ telefon /e-mail).
* Prezentul acord de parteneriat se încheie pe o perioadă de 4 ani, începând cu data semnării și înregistrării documentului. Cererea de reziliere trebuie formulată în scris şi transmisă celeilalte părți cu cel puțin şase luni înainte de expirarea perioadei de valabilitate a acordului şi cu cel puțin 15 zile înainte de data rezilierii.
* Prezentul acord de parteneriat a fost încheiat în 3 (trei) exemplare originale, din care 2 (două) pentru Universitatea Transilvania din Braşov și 1 (unul) pentru partener.

Părți semnatare:

|  |  |
| --- | --- |
| Universitatea Transilvania din Braşov | Partener |
| Rector, | Director general / Administrator, |
| Prof. dr. ing. Ioan Vasile ABRUDAN |  |
| Director economic, | Director economic, |
| Ec. Iulia Elena BANCIU |  |
| Compartiment juridic-contencios, | Compartiment juridic, |
| Jr. Laura MANEA |  |